kalixlouiis/myanmar-wikipedia-corpus huggingface dataset:
ဩစထြိုအေးရှားတစ် ဘာသာစကားများသည် အိန္ဒိယ၊ ဘင်္ဂလားဒေ့ရှ်၊ နီပေါနှင့် အရှေ့တောင်အာရှ တစ်ဝှမ်း အဆက်အစပ်မရှိ ပျံ့နှံ့နေပြီး ၎င်းတို့ကြားတွင် အခြားသော ဘာသာစကားပြောဆိုသည့် နယ်များက ပိုင်းခြားထားသည်။
၎င်းသည် အရှေ့တောင်အာရှတွင် အရင်းခံပေါက်ဖွားသော ဘာသာစကားဖြစ်ပုံရပြီး နောက်တွင် ပျံ့နှံသွားခြင်း ဖြစ်နိုင်သည်။
အမျိုးအစားဗေဒ ဩစထြိုအေးရှားတစ် ဘာသာစကားများ၏ ထူးခြားမှုမှာ ဝဏ္ဏသံငယ် ပုံစံဖြစ်သည်။
အခြေခံ နာမ် နှင့် တြိယာ များသည် ဝဏ္ဏသံငယ်နောက်တွင် ဝဏ္ဏသံပြည့် ပေါင်းစပ်ထားသော ပုံစံဖြစ်သည်။
အတော်များများတွင် ကြားညှပ်အသံများ(infixes) ရှိကြသည်။
ဥပမာ တဂလော့ဘာသာစကားတွင် အင်္ဂလိပ်ဘာသာမှ graduate ဆိုသည့် စကားလုံးကို ငှားယူထားသည်။
"I graduated" ဟုသော စာကြောင်းကို တဂလော့ဘာသာစကားဖြင့် ပြောဆိုမည်ဆိုလျှင် "grumaduate" ဟူ၍ တြိယာစာလုံး၏ ကြားအတွင်းဘက်တွင် ကတ္တားကို ညှပ်၍ ပြောဆိုသည်။
ဩစထြိုအေးရှားတစ် ဘာသာစကားများ၏ ထူးခြားမှု နောက်တစ်ခုမှာ သရသံများ လွန်စွာများပြားခြင်း ဖြစ်သည်။
စာအရေးအသားစနစ် ဩစထြိုအေးရှားတစ် ဘာသာစကား အတော်များများသည် ရှေးဟောင်း ခမာအက္ခရာများ၊ ထိုင်း အက္ခရာများနှင့် လာအို အက္ခရာများကို အသုံးပြုကြသည်။
ဗီယက်နမ်ဘာသာစကားသည် ယခင်က တရုတ်စာလုံးများကို အခြေခံသည့် စာရေးစနစ်ကို သုံးခဲ့သော်လည်း ၂၀ ရာစုနှစ်တွင် လက်တင် အက္ခရာများကို အခြေခံသည့် စာရေးစနစ်ကို ပြောင်းလဲ အသုံးပြုကြသည်။
မွတ်စ်လင်မ် အတွေးအခေါ်ပညာရှင်များ က အစ္စလာမ်ဆိုင်ရာအတွေးအခေါ်များကိုသာမက ဘာသာရေးအရပတ်သက်မှုမဟုတ်သော ယေဘုယျအတွေးအခေါ်များနှင့် အစ္စလာမ့်သဘာဝကို စေ့စပ်သော အတွေးအခေါ်များကိုပါတွေးခေါ်ဖော်ပြခဲ့ကြပါတယ်။
မိုဟမ်မက်(ဆွ)၏နောက်လိုက်များရဲ့ပြောစကားတွေမှာလည်း အတွေးအခေါ်ပညာတွေပါခဲ့ပါတယ်။
ရှစ်ရာစုလောက်မှာ, အနောက်တိုင်းရဲ့ အတွေးအခေါ်သဘာတွေက ၎င်းအတွေးအခေါ်သဘာဝများကို အာရဗစ် သို့ (အထူးသဖြင့် အရစ်တိုတယ်လ် ၏စာသားများ)သာသာပြန်ဆိုခြင်းမျိုးသာဖြစ်ခဲ့ပါတယ်။
ကိုးရာစုနှစ်မှာနီရို-ပလေတိုနစ် အလ်-ကင်ဒီ ကတော့ အာရဗ် အတွေးအခေါ်ပညာရဲ့ စတင်သူတစ်ယောက်ဖြစ်ခဲ့ပါတယ်။
တစ်ဆယ်ရာစုနှစ်မှာ အလ်-ဖာရာဘိုင် ကမွတ်စ်လင်မ်အတွေးအခေါ်နယ်ပယ်ထဲကို ဂရိနဲ့ ရောမအတွေးအခေါ်များကို ဖြန့်ဝေပေးခဲ့ပါတယ် နောက်ရာစုနှစ်များရဲ့ အစ္စလာမ့်အတွေးအခေါ်ပုံစံများကို တင်ပြပေးခဲ့ပါတယ် သူကတော့ လောဂျစ်(ယေဘျယျကျကျတွေးခေါ်မှုကို)အဓိကထားခဲ့ပါတယ်. ဆယ့်တစ် ရာစုနှစ်မှာ, အကောင်းဆုံး ဖန်တီးတွေးခေါ်ပညာရှင်များထဲက တစ်ယောက်ဖြစ်တဲ့ အေဗိုက်စ်ဆန်နာ က သူ့ရဲ့အတွေးအခေါ်ပညာကျောင်းမှာ ပြင်းထန်တဲ့ အရစ်တိုလ်လီရန် နဲ့ နီရိုပလေတိုနစ် အခြေအမြစ်များကို စတင်ခဲ့ပါတယ်။
ဆယ့်နှစ်ရာစုနှစ်မှာ, ရှာဟဘ်အလ်-ဒင် ဆူရာဟ်ဝါဒီ က အလင်းပုံဖော်ခြင်း ဆိုင်ရာအတွေးအခေါ်များကို စနစ်တကျ ပြုလုပ်ခဲ့ပါတယ်။
အလ်-ဂဟ်ဇာလီ ရဲ့ ဘာသာရေးနဲ့အတွေးအခေါ်ပညာကို မယှဉ်အပ်ဘူးဆိုတဲ့ ပြောဆိုချက်ကြောင့် ရာစုနှစ်အဆုံးပိုင်းဆီမှာ မွတ်စ်လင်မ် အတွေးအခေါ်ပညာ ဟာ ကျဆင်းသွားခဲ့ရပါတယ်, အန်ဒ်လ်ဆီးယား, အဗ်ဗာရိုစ်,မှာတော့ ဒါကို ဆန့်ကျင်ကြပါတယ် ; သူ့ရဲ့ အလုပ်မှာ အရစ်တိုလ်တဲလ်ရဲ့ မှတ်ထားသင့်တဲ့ စာတွေပါသွားခဲ့လို့ပါ။
အရစ်တိုလ်တဲလ်ရဲ့ သဘာဝ အတွေးအခေါ်တွေ အာရဗ် ကမ္ဘာမှာ ကျဆုံးသွားပေမယ့်, အိုင်ဗန်အာရဘိုင် နဲ့ အိုင်ဗန်ဆာဗင် တို့ရဲ့ စိတ်ခွန်အားပေးအတွေးအခေါ်များကတော့ ဆက်ပြီးတည်ရှိနေခဲ့ပါတယ်။
ပြတ်သားတဲ့ အတွေးအခေါ်ဆိုင်ရာ လှုပ်ရှားမှုတွေ အရှေ့မွတ်စ်လင်မ် ကမ္ဘာမှာဆက်လက် တည်မြဲနေပြီးနောက်မှာ – အထူးသဖြင့် ပါရှား ရှီအိုက် အတွေးအခေါ်ပညာရှင်တွေ နာအ်ရှာ အလ် -ဒင် အလ် တူဆီ, မိုင်ရာဒါမက်, နဲ့ မူလာဆဒ်ရာ တို့ ပေါ်ပေါက်လာပါတယ်။
တာဘာတပ်ဘိုင် ကအတွေးအခေါ်ပညာနဲ့ သဘာဝတည်ရှိခြင်း တို့ရဲ့ အဓိက အရာတွေ က အမ်မမ် ချန်ထားခဲ့တဲ့ ရှီအိုက် ဝါဒ နဲ့ ရှီအိုက်အတွေးအခေါ်တွေပဲဖြစ်တယ်လို့ပြောခဲ့တယ်။
အလီရဲ့ နာဟ်ဂျ် အလ် ဘလ်လဂဟ် ကလည်း အဓိကအရင်းအဖြစ်က ရှီအိုက်တွေးခေါ်သူများဖြစ်တဲ့ မိုင်ရာဒမက် , မူလာဆဒ်ရာ သူတို့တပည့်တွေနဲ့ နောက် တပည့်တွေဖြစ်တဲ့: အဟ်မက်အလ် အလ်လဝီ, မိုဟ်ဇင်ဖိုင်ဇ် ကတ်ရှ်နီ , အဘ် အလ် ရာဇ်လာဟ်ဂျီ, ကွီ စအစ် ကွီမီ အစရှိသူတို့လက်ဆင့်ကမ်း သင်ကြားပေးလိုက်ခြင်းကဖြစ်တယ်လို့ ယူဆခဲ့ပါတယ်။
Name Image Period CEBranch Philosophy အလ်ကင်ဒီ 80px 801–873သူသည် ပထမဆုံးမွတ်စ်လင်မ်တွေးခေါ်ပညာရှင်တစ်ဦးဖြစ်ပြီး အစ္စလာမ်နှင့်အာရဗ် အတွေးအခေါ်ပညာ၏ ဖခင်ကြီး အဖြစ် အသိအမှတ်ပြုခြင်းခံရသူဖြစ်ပါတယ်".သူသည် ဂရိအတွေးအခေါ်များကို အစ္စလာမ်သို့ ယူဆောင်လာခြင်းအတွက် ကျော်ကြားခဲ့ပါတယ်။
သူက ခန့်မှန်းသီအိုရီများနဲ့ အတွေးအခေါ်ပညာကိုနှိုင်းယှဉ်မှုကိုအဓိကပြုလုပ်ခဲ့ပါတယ်။
သက်သေခံခြင်း အကြောင်းပြချက်က မဖြေရှင်းနိုင်တဲ့ သူယုံကြည်တဲ့ ကံတရားကို သက်သေခံနိုင်ဖို့ ဖော်ပြချင်ခဲ့ပါတယ်။
မုဟမ္မဒ်အိဗ်နိ ဇက္ကရိယာ အလ် ရာဇီ80px854–925ယျေဘုယျအတွေးအခေါ်မှာ ရှင်းပြထားတဲ့ သူ့ရဲ့ စိတ်ဝိဉာဉ်ဆိုင်ရာအတွေးအခေါ် ကအစ္စလာမ်က နေဆင်းသက်လာပါတယ်။
အဲ့မှာသူက စိတ်ဝိဉာဉ်မကောင်းမှုမှလွတ်မြောက်ခြင်းကိုရှင်းပြခဲ့ပါတယ်။
သူ့ရဲ့ အတွေးအခေါ်ဖြစ်စဉ်မှာ အလ်ရာဇီက သူ့ရဲ့ အတွေးအခေါ်ပုံစံကို ကာကွယ်ခဲ့ပါတယ်, လူတစ်ယောက်က သူ့ရဲ့ လိုအပ်ချက်ကိုဦးစားပေးနေမယ့်အစား အသိဉာဏ်ကိုဦးစားပေးသင့်တယ်လို့ပြောခဲ့ပါတယ်. သူ့ရပ်တည်ချက်ခိုင်မာမှုကိုသူက Al Syrat al Falsafiah အမည်ရှိတဲ့စာအုပ်နဲ့ကာကွယ်ပြခဲ့ပါတယ်။
အစောပိုင်း ဓာတုဗေဒပညာရှင်တစ်ဦးလည်းဖြစ်ပါတယ်။
အလ်ဖာရာဘီ 80px 872–951အလ်ဖာရာဘီ က အိဗ်နိ ဆီနာ နဲ့အဗ်ဗာရိုစ် တို့နဲ့အတူ ဘာသာရေးဆိုင်ရာအတွေးအခေါ်တွေကိုဖြန့်ကျက်ပေးခဲ့သူဖြစ်ပါတယ်။
သူက သူ့ရဲ့ စာအုပ်ထဲမှာ ပလေတို နဲ့ အရစ်စ်တိုလ်တဲလ် တို့ရဲ့ အတွေးအခေါ်တွေကို စုစည်းခဲ့ပါတယ်။
"အတွေးအခေါ်ပညာရှင်များ၏အတွေးအခေါ်များစုစည်းခြင်း".သူ့ကို "အတွေးအခေါ်ပညာရဲ့ဒုတိယဆရာသခင်" လို့ခေါ်ဆိုခဲ့ပါတယ်၊(အရစ်တိုလ်တဲလ်မှာပထမ) သူကသူ့ဆရာဖြစ်တဲ့, ယူဟန်နာဘင်ရဲ့ အလက်ဇန်းဒါး အတွေးအခေါ်များကို တင ်ပြခဲ့တယ်။
နံ့သာခိုး အဖြစ် မီးရှို့၍ သုံးရသော သစ်စေးတစ်မျိုး ဖြစ်သည်။
အစေးကို ဆေးအဖြစ်လည်း အသုံးပြုကြသည်။
အရှင်နာဂသေနာဘိဝံသ (ဓမ္မာစရိယ) ၊ (မြန်မာသက္ကရာဇ် ၁၃၁၈)၊ " အရှင်နာဂသိန် ပုံပြဆေးအဘိဓာန် " ၊ မင်္ဂလာ ပုံနှိပ်တိုက် ကိုးကား ကဏ္ဍ:အာရှတိုက်၏ ဥယျာဉ်ပန်းခြံပင်များ။
အင်ဒို-ဥ‌ရောပနွယ် ဘာသာစကားများ သည် ဆက်နွယ်နေသည့် ဘာသာစကားများနှင့် ဒေသိယစကား ရာဂဏန်းကို စုစည်းထားသည့် ဘာသာစကား မိသားစုကြီး ဖြစ်သည်။
ခန့်မှန်းခြေအားဖြင့် ရှင်သန်လျက် ရှိသော အင်ဒို-ယူရိုပီယန် ဘာသာစကားများ စုစုပေါင်း ၄၄၅ ခုခန့်ရှိသည်။
၎င်းတို့အနက် အင်ဒို-အီရန်နီးယန်း ကိုင်းခွဲမှာ ဘာသာစကား ၃၁၃ ခုရှိ၍ စုစုပေါင်း၏ သုံးပုံနှစ်ပုံခန့်ရှိသည်။
အင်ဒို-ယူရိုပီယန် ဘာသာစကား မိသားစုကြီးတွင် အများအားဖြင့် ယနေ့ခေတ် ဥရောပနှင့် အာရှတိုက် အနောက်ပိုင်း၊ တောင်ပိုင်းနှင့် အလယ်ပိုင်း တွင်ရှိသော ဘာသာစကားများ ပါဝင်သည်။
အင်ဒို-ယူရိုပီယန် ဘာသာစကားများသည် ရှေးခေတ် အနာတိုလီယား(ယနေ့ တူရကီနိုင်ငံ)နှင့် ရှေးခေတ် တာရင်းချိုင့်ဝှမ်းဒေသ (ယနေ့ တရုပ်နိုင်ငံ အနောက်မြောက်ပိုင်း)၊ အာရှတိုက် အလယ်ပိုင်းဒေသ အများစုနှင့် တောင်အာရှ စသည့်ဒေသများတွင် စတင်အခြေချခဲ့သည်။
ကြေးခေတ် အနာတိုလီယန်းဘာသာစကား နှင့် မိုင်စီနေးယန်း ဂရိဘာသာစကား အထောက်အထားများအရ အင်ဒို-ယူရိုပီယန် ဘာသာစကား မိသားစုသည် အာဖရိုအေးရှားတစ် ဘာသာစကား မိသားစုပြီးလျှင် ဒုတိယ အရှည်လျားဆုံး သမိုင်းကြောင်း မှတ်တမ်းရှိသည့် ဘာသာစကား မိသားစုဖြစ်သည်။
အင်ဒို-ယူရိုပီယန် ဘာသာဗေဒသမိုင်း ၁၆ ရာစုနှစ်မှာ အိန္ဒိယတိုက်ငယ်ကို သွားရောက်ခဲ့တဲ့ ဥရောပက ခရီးသွားတွေဟာ အင်ဒို-အာရိယာန်၊ အီရန်နီးယန်း နဲ့ ဥရောပက ဘာသာစကားများကြားမှာ တူညီမှုတွေ ရှိနေကြခြင်းကို စတင်သတိပြုမိကြသည်။
၁၅၈၃ ခုနှစ်မှာ အိန္ဒိယနိုင်ငံ ဂိုအာမြို့မှာ သာသနာပြုခရီး ရောက်ရှိနေတဲ့ သောမတ်စ် စတီဖင် က သူ့ညီထံသို့ ရေးသားသည့် စာတစ်စောင်တွင် အိန္ဒိယနိုင်ငံ၏ ဘာသာစကားများ (အထူးသဖြင့် သက္ကတဘာသာစကား) နှင့် ဂရိဘာသာစကား နှင့် လက်တင်ဘာသာစကား များတွင်ရှိသော တူညီမှုများကို ရေးသားထားခဲ့သည်။
သက္ကတဘာသာစကားနဲ့ ပတ်သက်ပြီး နောက်မှတ်တမ်းတစ်ခုက အီတလီနိုင်ငံ ဖလောရင့်မြို့သား ဖိလစ်ပို ဆာဆက်တီ ဟာ အိန္ဒိယတိုက်ငယ်ကို ခရီးသွားခဲ့သည်။
၁၆၈၅ ခုမှစ်မှာ သူဟာ သက္ကတဘာသာစကားနဲ့ အီတလီဘာသာစကား များကြားမှာရှိတဲ့ တူညီမှုတွေကို မှတ်သားထားခဲ့သော်လည်း ပညာရှင်များက ဆက်လက်လေ့လာခဲ့ခြင်းမျိုး မရှိခဲ့ပါ။
၁၆၄၇ ခုနစ်မှာ ဒတ်ခ်ျလူမျိုး ဘာသာဗေဒပညာရှင် မာကု ဇူးရစ် ဗန် ဘောက်ဇ်ဟွန်း ဆိုသူက အာရှတိုက်နဲ့ ဥရောပတိုက်က အချို့သော ဘာသာစကားများရဲ့ တူညီမှုများကို လေ့လာကြည့်ခြင်းအားဖြင့် အဲဒီဘာသာစကားတွေဟာ မူလဘုံဘာသာစကား တစ်ခုတည်းက ဆင်းသာလာတာဖြစ်တယ်လို့ ယူဆခဲ့သည်။
သူရဲ့အဆိုပြုယူဆချက်ထဲမှာ ဒတ်ခ်ျဘာသာစကား၊ အယ်လ်ဘေးနီးယန်းဘာသာစကား၊ ဂရိဘာသာစကား၊ လက်တင်ဘာသာစကား၊ ပါရှန်းဘာသာစကားနဲ့ ဂျာမန်ဘာသာစကားတို့ ပါဝင်ပြီး နောက်ပိုင်းမှာ ဆယ်လ်ဗစ်ဘာသာစကား၊ ဆဲလ်တစ်ဘာသာစကားနဲ့ ဘဲလ်တစ်ဘာသာစကားတို့ကို ထပ်မံထည့်သွင်းခဲ့သည်။
ဒါပေမယ် သူ့ရဲ့အဆိုဟာ လူသိနည်းပြီး ထပ်မံလေ့လာမှုများလည်း မရှိခဲ့ပေ။
အတန်းအစားခွဲခြားခြင်း အင်ဒို-ယူရိုပီယန် ဘာသာစကားများအား အတန်းအစားခွဲခြင်း. အနီ: ပျောက်ကွယ်ပြီး ဘာသာစကားများ. အဖြူ: အမျိုးအစားခွဲခြင်း သို့မဟုတ် အထောက်အထား မခိုင်မာသေးသော ရှေးဦး-ဘာသာစကားများ. ဘယ်ဖက်တစ်ခြမ်း: ဆန်တမ် ဘာသာစကားများ; ညာဘက်တစ်ခြမ်း: ဆာတမ်း ဘာသာစကားများ ဥရောပတွင် အင်ဒို-ယူရိုပီယန် ဘာသာစကားများ ကနဦးအခြေတည်ပုံ: အင်ဒို-ယူရိုပီယန် ဘာသာစကားတွင် အုပ်စုပေါင်း များစွာရှိပြီး အဓိကကိုင်းခွဲ ဆယ်ခုရှိသည်။
ဒေးဗစ်အန်ထော်နီ၏ အဆိုအရ ၎င်းတို့ ပေါ်ထွက်ခဲ့တဲ့ အချိန်သမိုင်းအလိုက် အောက်ပါ စီစဉ်နိုင်သည်- အနာတိုလီယန်းဘာသာစကား - အစောဆုံး သက်သေအထောက်အထား ခိုင်မာသည့် ကိုင်းခွဲဖြစ်သည်။
ဘီစီ ၄၂၀၀ ခန့်က ပေါ်ပေါက်ခဲ့သည်။
တိုချာရီယန် - ဘီစီ ၃၇၀၀ ခန့်က ပေါ်ပေါက်ခဲ့သည်။
တာဖာနီယန်နှင့် ကူချီယန် ဟူသော ဒေသိယစကား နှစ်ခုအဖြစ် ဆက်လက်တည်ရှိခဲ့သည်။
၁၀ ရာစုနှစ်ခန့်တွင် ပျောက်ကွယ်ခဲ့သည်ဟု ယူဆရသည်။
ဂျာမန်နစ် - ဘီစီ ၃၃၀၀ ခန့်က ပေါ်ပေါက်ခဲ့သည်။
အေဒီ ၂ ရာစုခန့်က ရှေးအကျဆုံး ဂေါ့သစ်စာများဖြစ်သည့် ရန်းနစ် ကျောက်စာများတွင် စာအရေးအသား စတင်တွေ့ရှိရသည်။
ရှေးဟောင်းအင်္ဂလိပ် လက်ရေးစာမူများကို ၈ ရာစုခန့်မှစ၍ တွေ့ရှိရသည်။
အီတာလစ် - လက်တင်နှင့် သူ၏ ဆက်ခံဘာသာစကားများ ပါဝင်သည်။
ဘီစီ ၃၀၀၀ ခန့်က စတင်ပေါ်ပေါက်ခဲ့သည်။
ခိုင်မာသော အထောက်အထားများကို ဘီစီ ၇ ရာစုခန့်က စ၍ တွေ့ရှိရသည်။
အာမေးနီးယန်း - ဘီစီ ၂၈၀၀ ခန့်က စတင်ပေါ်ပေါက်ခဲ့သည်။
အေဒီ ၅ ရာစုခန့်မှစ၍ စာအရေးအသား ပေါ်ပေါက်ခဲ့သည်။
ဘယ်လ်တို-ဆယ်လ်ဗစ် - ဘီစီ ၂၈၀၀ ခန့်က စတင်ပေါ်ပေါက်ခဲ့သည်။
ဆယ်လ်ဗစ် ဘဲလ်တစ် ဟယ်လန်နစ် - ဘီစီ ၂၅၀၀ ခန့်က စတင်ပေါ်ပေါက်ခဲ့သည်။
အင်ဒို-အီရန်နီးယန်း - ဘီစီ ၂၂၀၀ ခန့်က စတင်ပေါ်ပေါက်ခဲ့သည်။
အင်ဒို-အာရိယာန် အီရန်နီးယန်း နျူရီစတန်နီ အယ်လ်ဘေးနီးယန်း Category:ဘာသာစကား မိသားစုများ။
အနာတိုလီယား ဒေသသည် ယနေ့ခေတ် တူရကီနိုင်ငံအတွင်း၊ ပထဝီတည်နေရာအားဖြင့် အာရှ-မိုင်းနား(အာရှတိုက်ငယ်) ဟုခေါ်သည့် ပင်လယ်သေနှင့် မြေထဲပင်လယ်ကြား၊ အနာတိုလီယန်း ကျွန်းဆွယ် နေရာတွင် တည်ရှိသည်။
အာရှတိုက်၏ အနောက်ဘက်ဆုံးအစွန်းဖြစ်သည်။
ဤဒေသတွင် ဆယ်ဂျွတ် မူဆလင်များနှင့် နောက်တွင် အော်တိုမန် အင်ပါယာ၏ သိမ်းပိုက်ခြင်း မခံရမီအထိ ဂရိဘာသာစကားပြောသည့် လူမျိုးများ နေထိုင်ကြသည်။
HD 163376 သည် ကြယ်စုတန်း ဗြိစ္ဆာ နက္ခတ်တာရာထဲမှ ကြယ်တစ်စင်းဖြစ်သည်။
ကိုးကား ကဏ္ဍ:ဗြိစ္ဆာ နက္ခတ်တာရာ။
အနီးအနားကြယ်မှ အရာဝတ္ထုများအား ဆွဲငင်နေသည့် ပါလဆာအား အနုပညာရှင်မှ ပုံဖော်ထားပုံ 223x223px|WISE နှင့် ချန်ဒရာ အစ်ဇ်ရေး လေ့လာရေးမှ PSR B1509-58 ၏ပုံရိပ်များ ပါလဆာ (pulsating radio star ၏ အတိုကောက်နာမည်)Pulsar | Definition of Pulsar by Merriam-Webster သည် လျှပ်စစ်သံလိုက်အား အင်မတန် ပြင်းထန်ပြီး လည်ပတ်နေသော နယူထရွန်ကြယ် တစ်စင်းဖြစ်ကာ ယင်းသည် လျှပ်စစ်သံလိုက် ဓာတ်ရောင်ခြည် ထုတ်လွှင့်ပေးသည်။
ယင်းဓာတ်ရောင်ခြည်သည် ကမ္ဘာမြေသို့ မျက်နှာမူကာ ထုတ်လွှင့်ပေးချိန်မှသာလျင် လေ့လာနိုင်သည်။
နယူထရွန်ကြယ်များသည် အလွန်သိပ်သည်းကြပြီး တိုတောင်းလှသော လည်ပတ်ချိန် ရှိကြသည်။
ပါလဆာများသည် အတိုင်းထက်အလွန် စွမ်းအင်ပြင်းထန်သည့် နက္ခတ္တဆိုင်ရာအမှုန်များထဲမှ တစ်ခုအပါဝင်ဟု ယုံကြည်ရသည်။
ပါလဆာများ၏ တိကျသည့် ကြာချိန်များသည် ယင်းတို့အား အသုံးဝင်သည့်ပစ္စည်းများ ဖြစ်စေသည်။
ဒွိနယူထရွန်ကြယ်စနစ် PSR B1913+16 ကိုအသုံးချ၍ ဒြပ်ဆွဲအား ဖြာထွက်မှုအား သွယ်ဝှိက်သည့်နည်းလမ်းဖြင့် အတည်ပြုနိုင်ခဲ့သည်။
PSR B1257+12 အနားမှ ပထမဆုံး နေစကြဝဠာပြင်ပဂြိုဟ်အား ရှာဖွေတွေ့ရှိခဲ့သည်။
ပါလဆာများသည် သူတို့၏ တိကျသည့် အချိန်မှန်ကန်မှုကြောင့် အက်တောမစ် နာရီများ ဖြစ်ကြလေသည်။
__NOTOC__ PSR B1509-58 သည် ပါလဆာ တစ်စင်းဖြစ်ပြီး ကြယ်စုတန်း ဆာစီနပ်စ် မှ အလင်းနှစ် ၁၇၀၀၀ ခန့်အကွာတွင် တည်ရှိသည်။
ယင်းအား Einstein Observatory မှ ၁၉၈၂ ခုနှစ်တွင် တွေ့ရှိခဲ့သည်။
Seward F. D., Harnden Jr F. R., 1982, ApJ, 256, L45 သက်တမ်းအားဖြင့် ၁၇၀၀ နီးပါးရှိပြီး နက်ဗျူလာတစ်ခုထဲတွင် အကျယ်အားဖြင့် အလင်းနှစ် ၁၅၀ ခန့် နေရာယူထားသည်။
HD 89998 သည် ဗီလာ ကြယ်စုတန်းမှ ကြယ်တစ်စင်းဖြစ်သည်။
NGC 1851 သည် ကြယ်စုတန်း ကိုလမ်ဘာ မှ globular cluster ဖြစ်သည်။
အန်နီမေးရှင်း(Animation)ဆိုသည်မှာ တစ်ပုံနှင့်တစ်ပုံ အလွန့်အလွန်အသေးစိတ်ကာ ခြားနားသော ရုပ်ငြိမ်ပုံရိပ်များကို အလွန်မြန်လွန်းသော အလျင်ဖြင့် ပြသလျက် ပုံရိပ်များ အမှန်တကယ် လှုပ်ရှားပြောင်းလဲနေသည်ဟု ထင်မှတ်မှားအောင် စွမ်းဆောင်သည့် ဖြစ်စဉ်သာ ဖြစ်သည်။
ယေဘုယျအားဖြင့် ရုပ်ရှင်များမှာတွေ့ရသည့်အတိုင်း ထင်မှတ်မှားစေခြင်းသည် မျက်စေ့မှောက်ခြင်းဖြစ်စဉ်ပေါ်တွင် မှီခိုသည်ဟု ယူဆရသည်။
အန်နီမေတာ(Animators)များသည် အန်နီမေးရှင်း ဖန်တီးရာတွင် အထူးကျွမ်းကျင်သော အနုပညာရှင်များ ဖြစ်ကြသည်။
အန်နီမေးရှင်းကို ပုံစံမျိုးစုံဖြင့် သိမ်းဆည်းမှတ်တမ်းတင်ထားနိုင်သည်။
အန္နာလော့ဂ်မီဒီယာ(Analogue media)၊ လှစ်ကနဲစာအုပ်(flip book)၊ ရုပ်ရှင်ဖလင်၊ ဗီဒီယိုတိပ်ခွေ၊ ဒစ်ဂျစ်တယ်မီဒီယာများနှင့်သာမက အန်နီမေးရှင်းလုပ်ထားသော ရုပ်ပုံဖလှယ်စီစဉ်မှုပုံစံ(animated GIF)၊ ဖလက်ရှ်အန်နီမေးရှင်း အစရှိသော စီစဉ်မှုပုံစံများအပါအဝင် ဒစ်ဂျစ်တယ်ဗီဒီယိုများနှင့်လည်း မှတ်တမ်းတင်ထားနိုင်သည်။
အန်နီမေးရှင်းကို ပြသရန်အလို့ငှာ ထုတ်လုပ်ထားသော နည်းပညာအသစ်များနှင့်တကွ ဒစ်ဂျစ်တယ်ကင်မရာ၊ ကွန်ပျူတာနှင့် ပရိုဂျက်တာများကို အသုံးပြုလျက်ရှိသည်။
အန်နီမေးရှင်းကို ဖန်တီးရာတွင် နည်းလမ်း အသွယ်သွယ် ရှိလေသည်။
တစ်နည်းမှာ ရိုးရာမပျက်အန်နီမေးရှင်းဖန်တီးခြင်း ဖြစ်၏။
ကျန်နည်းများမှာ နှစ်ဖက်၊သို့မဟုတ် သုံးဖက်မြင်ဝတ္ထုများ၊ ဖြတ်ညှပ်ကပ်စာရွက်များ၊ ရုပ်သေးရုပ်များနှင့် ရွှံ့ရုပ်များကို တရွေ့ရွေ့အန်နီမေးရှင်းဖန်တီးခြင်းပါဝင်သော နည်းလမ်းများဖြစ်ပေသည်။
ရုပ်ပုံများကို မြန်ဆန်လွန်းလှစွာ ပြသလေ့ရှိသည်ဖြစ်ရာ ထုံးစံအားဖြင့် တစ်စက္ကန့်လျှင် ရုပ်ပုံအကွက်ပေါင်း ၂၄၊ ၂၅ကွက်၊ အကွက် ၃၀၊ သို့မဟုတ် အကွက် ၆၀ အထိ ပြသလေ့ရှိသည်။
right|ဘာန့်တ်မြို့တော်(Burnt CIity) တွင်တွေ့ရသောမြေအိုးတစ်လုံးပေါ်မှ ဆွဲသားချက်တစ်ခု right|thumb|အက်ဒ်ဝါ့ဒ်မိုင်းဘရစ်ဂ်ျ(Eadweard Muybridge)၏ဖန္နာကစ္စတိုစကုပ်(phenakistoscope)တစ်ချပ်(၁၈၉၃ ခုနှစ်) လှုပ်ရှားမှုနှင့် ရွေ့လျားမှုဖြစ်စဉ်များကို ရုပ်ငြိမ်ဆွဲသားချက်များအဖြစ်သို့ ဖမ်းဆုပ်ရယူရန် ကြိုးပမ်းမှုများ၏ ကနဦးဥပမာများကို ကျာက်ခေတ်ဦး ဂူတွင်းနံရံဆေးရေးပန်းချီများတွင် တွေ့ရှိနိုင်သည်။
၎င်းပန်းချီများတွင် တိရစ္ဆာန်များကို တစ်ချောင်းပေါ်တစ်ချောင်းထပ်ထားသော အနေအထားဖြင့် ခြေထောက်များကို ဖော်ပြထားလေ့ရှိသည်။
ရွေ့လျားမှုများကို တွေ့သိနားလည်ခြင်းအား ပုံဖော်ရန် ပြတ်ပြတ်သားသား အားထုတ်ထားကြခြင်းလည်း ဖြစ်သည်။
ဆက်စပ်ဆောင်းပါးများ မှတ်ချက် ကိုးကား Category:ကာတွန်းရုပ်ရှင်။
အမြဲစိမ်းလန်းနေသော အပင်ငယ်မျိုး ဖြစ်သည်။
အခေါက်သည် အပြာရောင်သန်းလျှက် ဗာဒံရောင် ရှိသည်။
အရွက်သည် ၃ လက်မှ မှ ၇ လက်မ အထိ ရှည်ပြီး ၁ လက်မခွဲမှ ၆ လက်မခန့်အထိ ကျယ်သည်။
အပွင့်သည် နီရောင်ရောင် ရှိသည်။
အဖို အမဟူ၍ နှစ်မျိုး ရှိသည်။
အသီးမှာ ငရုတ်ကောင်းစေ့ခန့် အသီးငယ် ကလေးများ ဖြစ်သည်။
နုစဉ် အစိမ်းရောင် ရှိ၍ ရင့်သောအခါ နီညိုရောင် ရှိသည်။
အရှင်နာဂသေနာဘိဝံသ (ဓမ္မာစရိယ) ၊ (မြန်မာသက္ကရာဇ် ၁၃၁၈)၊ " အရှင်နာဂသိန် ပုံပြဆေးအဘိဓာန် " ၊ မင်္ဂလာ ပုံနှိပ်တိုက် ကိုးကား ကဏ္ဍ:သစ်သီးပင်များ။
NGC 7318 (UGC 12099/UGC 12100 သို့မဟုတ် HCG 92d/b) သည် ကြယ်စုတန်း Pegasus မှ အလင်းနှစ် ၃၀၀ မီလီယံအကွာတွင်ရှိသော ထိတိုက်နေသည့် ဂလက်ဆီဖြစ်သည်။
ကိုးကား ပြင်ပလင့် Hickson 92 in Pegasus SIMBAD: VV 288 -- Interacting Galaxies SIMBAD: UGC 12100—Interacting Galaxies။
နီယွန် သည် ဒြပ်စင်တစ်ခုဖြစ်ပြီး သင်္ကေတမှာ Ne ဖြစ်ကာ အမ်တမ်နံပါတ် ၁၀ ဖြစ်သည်။
ယင်းသည် Noble gas တွင်ပါဝင်ပြီး သာမန်လေထုဖိအား အပူချိန်အောက်တွင် အရောင်အဆင်း ကင်းမဲ့သည်။
လေထုသိပ်သည်းဆ၏ သုံးပုံနှစ်ပုံ ရှိသည်။
ယင်းအား ခရိုင်ပတွန် ဇီယွန်တို့နှင့်အတူ ၁၈၉၈ ခုနှစ်တွင် ရှာဖွေတွေ့ရှိခဲ့သည်။
နီယွန်သည် ဂရိစကား မှ ဆင်းသက်လာခြင်းဖြစ်ပြီး အသစ်ဟုဆိုလိုသည်။
နီယွန်သည် အခြားဓာတုဒြပ်ပေါင်းများနှင့် ဓာတ်ပြုခြင်းမရှိပေ။
နီယွန်သည် ဟိုက်ဒရိုဂျင် ဟီလီယမ် အောက်ဆီဂျင် ကာဗွန်ပြီးလျင် စကြဝဠာ၌ ပဉ္စမမြောက် အပေါကြွယ်ဆုံး ဒြပ်စင်ဖြစ်သည်။
ကမ္ဘာမြေပေါ်တွင် အင်မတန်ရှားပါးပြီး လေထက်ပိုမိုပေါ့ပါးသည်။
နီယွန်သည် လိမ္မော်နီရောင်ထုတ်ပေးသောကြောင့် ဖန်ချောင်းများတွင် အသုံးချသည်။
သို့သော် ဟီလီယမ်ထက် ကုန်ကျစရိတ် ပိုများသည်။
ဇီဝမျိုးရိုးခွဲခြားခြင်း အဆင့်အားဖြင့်၊ ‌‌လောက (သို့မဟုတ် ရောမှားမှု ပိုနည်းစေမည့် ဇီဝဗေဒအသုံးအနှုန်း အဖြစ်) မျိုးဘုံ () သည် — နယ်ပယ် (ခေါ်) မျိုးဘုံစု တခုခုအတွင်းရှိ ပိုမိုဆင်တူရာ မျိုးပေါင်းစု(မျိုးအုံ) များကို ခြုံငုံကာ ခေါင်းစဉ်လိုက်ပေးထားခြင်း ဖြစ်၏။
အမျိုးစာရင်း သတ်မှတ်ထားကြပုံများ အမေရိကန်ပြည်ထောင်စု၏ ပြဋ္ဌာန်းစာအုပ်များတွင် မျိုးဘုံကြီး ၆ ခု (the 6 Kingdoms) အဖြစ် သတ္တဝါ မျိုးဘုံ (Kingdom of Animals) အပင် မျိုးဘုံ (Kingdom of Plants) မှို မျိုးဘုံ (Kingdom of Fungi) ပရိုတစ်တာIပရိုးတစ်စ် မျိုးဘုံ အာခီးယား မျိုးဘုံ ဘတ္တီးရီးယား မျိုးဘုံ ဗြိတိန်၊ ဩစတြေးလျ၊ လက်တင်အမေရိက နှင့် အိန္ဒိယ စသည့် နိုင်ငံအချို့တွင်မူ မျိုးဘုံကြီး ၅ ခု အဖြစ် သတ္တဝါ အပင် မှို ပရိုတစ်တာ မိုနီရာ တို့ကို စာရင်းပြုကြသည်။
ခေတ်ပေါ် ကိုင်းခွဲသတ်မှတ်နည်း(cladistics)ကို အခြေခံပြီးသတ်မှတ်တဲ့ မျိုးခွဲခြားနည်းများတွင်'လောက' ဆိုသည့်ဝေါဟာရကို အတိအလင်း ဖယ်ရှားထားကြသည်။
အကြောင်းမှာ လက်ဟောင်း လောကများသတ်မှတ် ခွဲခြားနည်းသည် ဘုံမျိုးရင်းခံတစ်ခုရဲ့ မျိုးဆက်ခံသက်ရှိတွေအားလုံးကို ထည့်သွင်းနိုင်ခြင်း မရှိ၍ဖြစ်သည်။
thumb|ဇီဝမျိုးရိုးခွဲခြားခြင်း အဓိကအဆင့်များ - နယ်ပယ်(Domain)၊ လောက(kingdom)၊ မျိုးပေါင်းစု(phylum)၊ မျိုးပေါင်း(class)၊ မျိုးစဉ်(order)၊ မျိုးရင်း(family)၊ မျိုးစု(genus)၊ မျိုးစိတ်(species)။
ပုံတွင်နမူနာအနေဖြင့် မြေခွေးနီ၏ ဇီဝမျိုးရိုးခွဲပုံအဆင့်များကို ယှဉ်ကြည့်နိုင်ရန်ပြထားသည်။
|410x410px|center သမိုင်း အကျဉ်းချုပ် ဇီဝဗေဒ လောက (Kingdom) အဆင့်ကို သက်ရှိရုပ်စု (organisms) များအား အုပ်စုဖွဲ့ရာ၌ အသုံးဝင်သောနည်းလမ်းတစ်ခုအဖြစ် ကျယ်ကျယ်ပြန့်ပြန့်အသုံးပြုနေဆဲသော်လည် သဘောထားကွဲလွဲမှု ပြဿနာအချို့ရှိဆဲဖြစ်သည်။
အဆိုပါ ပြဿနာတို့မှာ - Protozoa ကဲ့သို့သော လောကအဆင့်ကို ဇီဝဗေဒကလိတ်ဒ် (clade)အဖြစ် ယူမည့်အစား ဇီဝဗေဒဂရိတ်(grade)အဖြစ် ကိုယ်စားပြု ဖော်ပြကြသဖြင့် phylogenetic classification စနစ်များမှ လက်မခံပါ။
ယူကဲရီးယုတ်စ် (eukaryotes) ကို လတ်တလောသုတေသနများ၏ တွေ့ရှိချက်များအပေါ် မူတည်လျှင် မည်သည့် လက်ရှိ မျိုးရိုးခွဲခြားခြင်းစနစ်များအရ အုပ်စုခွဲခြားသတ်မှတ်ရန် မဖြစ်နိုင်သေးပါ။
၂၀၁၀-ခုနှစ် ဧပြီလအထိ သိရှိချက်များအရ မည်သည့် လောက (Kingdom) အဆင့် အုပ်စုမှ ကျယ်ကျယ်ပြန့်ပြန့်လက်ခံမှုရရှိရန် လုံလောက်သော သုတေသန အထောက်အထားများ မရှိသေးပါ။
၂၀၀၉-ခုနှစ်တွင် Andrew Roger နှင့် Alastair Simpson တို့က ရှာဖွေတွေ့ရှိမှုအသစ်များကို ဆန်းစစ်ရာတွင် ဂရုတစိုက်နှင့် လုံ့လဝီရိယအထူးရှိရန် လိုအပ်ကြောင်းကို "ယူကဲရီးယုတ် (eukaryote) သက်ရှိအုပ်စုလမ်းကြောင်း (tree of life)နှင့် ပတ်သက်သော ကျွန်ုပ်တို့၏ လက်ရှိနားလည်မှုမှာ အရှိန်အဟုန်ဖြင့် ပြောင်းလဲနေမှုကြောင့် သတိအထူးထားကာ ဆက်လက်လုပ်ဆောင်သင့်သည်။
"ဟု အလေးပေး ပြောကြားခဲ့သည်။
ကိုးကား ကဏ္ဍ:ဇီဝဗေဒ။
ဘီတာအမှုန်ကို တခါတရံ ဘီတာရောင်ခြည် ဟုလည်းခေါ်သည်။
၎င်းကို ဂရိအက္ခရာအသေး ဘီတာ(β)ဖြင့် အမှတ်အသားပြုသည်။
ဘီတာအမှုန်သည် စွမ်းအင်နှင့် မြန်နှုန်းမြင့်မားသော အီလက်ထရွန် သို့မဟုတ် ပိုစီထရွန် အမှုန်ဖြစ်သည်။
၎င်းကို ပိုတက်စီယမ်-၄၀ ကဲ့သို့ အက်တမ်နျူကလိယများ ရေဒီယိုသတ္တိကြွပြိုကွဲမှု ဖြစ်သည့်အခါတွင် ထုတ်လွှတ်သည်။
ဤဖြစ်စဉ်ကို ဘီတာပြိုကွဲခြင်း ဟုခေါ်သည်။
ဘီတာပြိုကွဲခြင်း ပုံစံမှာ β− နှင့် β+ဟူ၍ နှစ်မျိုးရှိရာ ပထမတစ်မျိုးသည် အီလက်ထရွန် ကိုထုတ်လွှတ်ပြီး ဒုတိယတစ်မျိုးသည် ပိုစီထရွန်(ဆန့်ကျင်အီလက်ထရွန်) ကိုထုတ်လွှတ်သည်။
ဘီတာအမှုန်များသည် အိုင်ယွန်ပြုရောင်ခြည်အမျိုးအစား ဖြစ်သည်။
ကိုးကား ကဏ္ဍ:ရေဒီယိုဓာတ်သတ္တိကြွမှု ကဏ္ဍ:နျူကလီးယားရူပဗေဒ။
Glam punk (တစ်ခါတစ်ရံတွင် mock rock) သည် glam rock ၏ အစိတ်အပိုင်းနှင့် ပေါင်းစပ်ထားသော protopunk ပုံစံတစ်မျိုးဖြစ်စေရန် ဂရုစိုက်ဖော်ပြကြသည်။
၁၉၇၀ အစောပိုင်းမှ အစအထိ စတင်ခဲ့သည်။
New York Dolls နှင့် Harlots of 42 nd Street တို့ပါဝင်သည်။
သမိုင်းကြောင်း Glam punk သည် ၁၉၆၀ ၏ hippie folk ဂီတမှ လူမှုရေးကဲ့သို့ တွေ့မြင်ရသည်။
သတင်းစာဆရာမှ lucy O’ Brien သည် New York Doll ပေါင်းစပ်ထားခြင်းကို ဖော်ပြထားသည်။
တီးဝိုင်းသည် ၁၉၇၀ အစောပိုင်းတွင် New York ၏ club ဖြစ်ရပ်နှင့် ဂီတသမားမျိုးဆက်စပ် သစ်များကို လွှမ်းမိုးခဲ့သည်။
သူတို့၏ပုံစံသည် နယူးယောခ့်က တီးဝိုင်းတော်တော်များများ လွှမ်းမိုးခဲ့သည်။
The Dolls သည် ၁၉၇၆ တွင် ပြိုကွဲခဲ့သည်။
punk ထဲမှ နေ၍ new wave သို့ပြောင်းလဲ့သည်။
လွှမ်းမိုးခြင်း The New York Dolls သည် punk rock ၏ အစပိုင်းကို ကူညီခဲ့သည်။
၁၉၇၅ အင်္ဂလန်သို့မပြန်သေးခင် ဗြိတိန် ဂီတသမား Malcolm Mclaren နှင့်အတူ စီမံခန့်ခွဲခဲ့သည်။
သူနှင့် Vivienne Wedwood တို့သည် Hanoi Rocks, Motley Crue နှင့် Gun N’ Roses တီးဝိုင်းတို့အပါအဝင် glam ရသ ပညာများကို ကျော်ဖြတ်၍ glam metal ဖြစ်ရပ်တွင် ပါဝင်လွှမ်းမိုးခဲ့သည်။
၁၉၈၀ တွင် ပေါ်ထွက်ခဲ့သည်။
Glam punk ဟူသော ဝေါ်ဟာရသည် glam နှင့် punk ဂီတ၏ ရသပညာများကိုးကားထားသော တီးဝိုင်းများတွင် သုံးနှုန်းခဲ့သည်။
Manic Street Preachers တို့ပါဝင်ခဲ့သည်။
Glam punk သည် နယူးယောခ်မှ post-punk revival တီးဝိုင်းများကို အဓိက လွှမ်းမိုးခဲ့သည်။
D. Generation, Toilet Boys နှင့် The Strokes တို့ပါဝင်ခဲ့သည်။
Horror punk (တစ်ခါတစ်ရံတွင် horror rock)သည် gothic နှင့် punk rock တို့ရောစပ်ထားသည်။
ဂီတအမျိုးအစားဖြစ်သည်။
ကြမ်းကြုတ်သောပုံရိပ်နှင့် စာသားများပါရှိသည်။
horror films (သို့) science fiction B-movies တို့ အပေါ်ဩဇာလွှမ်းမိုးခဲ့သည်။
ဤအမျိုအစားသည် တစ်ခါတစ်ရံတွင် deathrock နှင့် ထပ်ထားသည်။
deathrock သည် gothic rock sound အပေါ်ဦးတည်ထားသော်လည်း horror punk ၁၉၅၀မှ doo-wop နှင့် rockabilly တို့အပေါ်တွင် တိမ်းညွတ်ထားသည်။
horror punk ဂီတသည် deathrock ထက် aggressive နှင့် melodic ကို ဦးတည်သည်။
The Misfit သည် horror punk အမျိုးအစားဟု အသိအမှတ်ပြုခဲ့သည်။
သူတို့၏ ပထမဆုံး ၁၉၈၂ Walk Among Us- album မထွက်ခင် singles နှင့် Eps များထွက်ရှိခဲ့သည်။
horror punkသည် ယေဘုယျအားဖြင့် တချို့သီချင်းများသည် နိုင်ငံရေးအဖြစ်အပျက်များကို ရည်ညွန်းထားသော်လည်း အခြား punk rock အမျိုးအစားများနှင့် ယှဉ်လျှင် နိုင်ငံရေးကင်းရှင်းသည်။
တချို့အနုပညာရှင်များမှာ Jack Grisham နှင့် Michale Graves တို့သည် သူတို့၏ နိုင်ငံရေးအမြင်များကို အပ်နှင်းပြခဲ့သည်။
horror hardcore သည် horror punk နှင့် hardcore punkတို့နှစ်မျိုးကို တွဲထားသည့် ဝေါဟာရဖြစ်သည်။
The Misifit ၏ ၁၉၈၃ album Earth A.D တွင် ဤပုံစံကို စတင်ထည့်သွင်းခဲ့သည်။
တီးဝိုင်းများဖြစ်သည့် Septic Death, The Banner နှင့် integrity တို့ ဤအမျိုးအစားထဲတွင် ပါဝင်သည်။
ကြောင်နီ၏ သိပ္ပံအမည်မှာ ကာတိုပူးမား ဘာဒီယာ ဖြစ်သည်။
ကြောင်နီကို ဘော်နီယိုကြောင် ၊ ဘော်နီယိုကြောင်နီ ၊ ဘော်နီယိုကြောင်သလင်း စသဖြင့် အမျိုးမျိုးခေါ်ဝေါ်ကြသည်။
ဘော်နီယိုကျွန်းတွင်သာ တွေ့ရှိရသည့် ကြောင်ရိုင်းတစ်မျိုး ဖြစ်သည်။
(၂၀ဝ၇)ခုနှစ် စာရင်းများအရ အရွယ်ရောက်ပြီး ကြောင်နီကောင်ရေ ၂၅၀ဝ အောက်သာ ရှိမည်ဟု ခန့်မှန်းထားသည်။
Hearn, A., Sanderson, J., Ross, J., Wilting, A., Sunarto, S. 2008. Catopuma badia. In: IUCN 2012. IUCN Red List of Threatened Species. Version 2012.2. ကြောင်နီများသည် ရှားပါးပြီး ကောင်ရေအလွန် နည်းပါးသည်။
Povey, K., Sunarto, H. J. G., Priatna, D., Ngoprasert, D., Reed, D., Wilting, A., Lynam, A., Haidai, I., Long, B., Johnson, A., Cheyne, S., Breitenmoser, C., Holzer, K., Byers, O. (eds.) CBSG. (2009) Clouded Leopard and Small Felid Conservation Summit Final Report. IUCN/SSC Conservation Breeding Specialist Group: Apple Valley, MN. တွေ့ရှိရာအရပ် ကြောင်နီများကို ဘော်နီယိုကျွန်းတွင်သာ တွေ့ရှိရသည်။
(၂၀ဝ၃)ခုနှစ်မှ (၂၀ဝ၅)ခုနှစ်အတွင်း ကြောင်နီ (၁၅)ကောင်ခန့်ကို မှတ်တမ်းတင်နိုင်ခဲ့ရာ ယင်းတို့အားလုံးမှာ ဆာဘား၊ ဆာရာဝပ်နှင့် ကာလီမင်တန်တို့မှ ဖြစ်သည်။
ဘရူနိုင်းနိုင်ငံမှ မတွေ့ရပေ။
Mohd-Azlan, J., Sanderson, J. (2007). "Geographic distribution and conservation status of the bay cat Catopuma badia, a Bornean endemic". Oryx 41 (3): 394–397. doi:10.1017/S0030605307000516. ကျက်စားပုံအလေ့အထ ညအချိန်တွင် သိုဝှက်စွာ ကျက်စားတတ်သည်။
Meijaard, E. (1997). The bay cat in Borneo. Cat News 27: 21–23. (၂၀ဝ၃)ခုနှစ်မှ (၂၀ဝ၆)ခုနှစ်အတွင်း ကင်မရာထောင်ချောက်ဖြင့် စစ်တမ်းကောက်ယူခဲ့ရာ ဓာတ်ပုံပေါင်း (၅၀၃၄)ပုံတွင် ကြောင်နီ၏ ဓာတ်ပုံမှာ တစ်ပုံသာ ပါဝင်လေသည်။
Mohd-Azlan, J., Sanderson, J. (2007). "Geographic distribution and conservation status of the bay cat Catopuma badia, a Bornean endemic". Oryx 41 (3): 394–397. doi:10.1017/S0030605307000516. ကိုးကား ကဏ္ဍ:ကြောင်မျိုးရင်းဝင် တိရစ္ဆာန်များ Category:မလေးရှားနိုင်ငံတွင် တွေ့ရသော နို့တိုက်သတ္တဝါများ Category:အင်ဒိုနီးရှားနိုင်ငံတွင် တွေ့ရသော နို့တိုက်သတ္တဝါများ။
အာဖရိကရွှေကြောင်သည် အာဖရိကအနောက်ပိုင်းနှင့် အလယ်ပိုင်းရှိ မိုးသစ်တောများတွင် ကျက်စားသော ကြောင်ရိုင်းတစ်မျိုး ဖြစ်သည်။
Bahaa-el-din, L., Mills, D., Hunter, L. & Henschel, P. (2015). "Caracal aurata". IUCN Red List of Threatened Species. Version 2015.2. International Union for Conservation of Nature. ကဲရကယ်ကြောင်ရိုင်း၊ ဆာဗယ်ကြောင်ရိုင်းတို့နှင့် မျိုးနီးစပ်သည်။
Johnson, W. E.; Eizirik, E.; Pecon-Slattery, J.; Murphy, W. J.; Antunes, A.; Teeling, E.; O’Brien, S. J. (January 2006). "The Late Miocene Radiation of Modern Felidae: A Genetic Assessment". Science 311: 73–77. doi:10.1126/science.1122277. PMID 16400146. ဦးခေါင်းမှ ကိုယ်အရှည်သည် ၆၁ မှ ၁၀၁ စင်တီမီတာ (၂၄ မှ ၄၀ လက်မ) ရှိ သည်။
အမြီးအရှည်မှာ ၁၆ မှ ၄၆ စင်တီမီတာ (၆.၃ မှ ၁၈.၁ လက်မ) ရှိ သည်။
Sunquist, M.; Sunquist, F. (2002). Wild Cats of the World. Chicago: University of Chicago Press. pp. 246–251. ISBN 0-226-77999-8.အိမ်ကြောင်၏အရွယ်အစား နှစ်ဆ ရှိသည်။
Sunquist, M.; Sunquist, F. (2002). Wild Cats of the World. Chicago: University of Chicago Press. pp. 246–251. ISBN 0-226-77999-8. အပူပိုင်းသစ်တောများတွင် ကျက်စားပြီး မြစ်အနီးတဝိုက်တွင်တွေ့ရတတ်သည်။
အနောက်ဘက်တွင် ဆီနီဂေါလ်နိုင်ငံမှ အရှေ့ဘက်တွင် ကင်ညာနိုင်ငံအထိ၊ မြောက်ဘက်တွင် ဗဟိုအာဖရိကသမ္မတနိုင်ငံ၊ တောင်ဘက်တွင် အင်ဂိုလာနိုင်ငံ မြောက်ပိုင်းအထိ တွေ့ရသည်။
တစ်ကောင်တည်းသာ ကျက်စားတတ်သည်။
Sunquist, M.; Sunquist, F. (2002). Wild Cats of the World. Chicago: University of Chicago Press. pp. 246–251. ISBN 0-226-77999-8. ကိုးကား ကဏ္ဍ:ကြောင်မျိုးရင်းဝင် တိရစ္ဆာန်များ။
နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့သည် ၁၉၉၂ ဧပြီလ ၂၄ရက်နေ့တွင် ကြေညာချက်အမှတ် (၁၁/၉၂) ကို ထုတ်ပြန်လျက် ဖွဲ့စည်းပုံအခြေခံဥပဒေကို ရေးဆွဲရေးအတွက် အခြေခံမူများချမှတ်ရန် အမျိုးသားညီလာခံကို ခေါ်ယူကျင်းပမည်ဖြစ်ကြောင်း ကြေညာသည်။
https://www.burmalibrary.org/docs16/1992-SLORC-Order1992-13bu.pdf အမျိုးသားညီလာခံကို ၁၉၉၃ ခုနှစ်မှ ၂၀၀၇ ခုနှစ်အထိ ၁၄ နှစ်တိုင်တိုင် ကျင်းပကာ မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈) ကို ရေးဆွဲအတည်ပြုခဲ့သည်။
ဖွဲ့စည်းပုံ ၁၉၉၂ ဇူလိုင် ၁၀ အမျိုးသားညီလာခံကိုယ်စားလှယ် ၇၀၂ ၍ကိုရွေးချယ်ခဲ့သည်။
၁၉၉၀၊ ရွေးကောက်ပွဲအနိုင်ရကိုယ်စားလှယ် 107ဦး (၁၅%)သားပါဝင်ပြီး ကျန်ကိုယ်စားလှယ် အများစုကို စစ်အစိုးရမှ ရွေးချယ်ခဲ့သည်။
၁၉၉၂ စက်တင်ဘာလ ၁၆ အမျိုးသားညီလာခံ အခြေခံမူ ၁၀၄ ချက်ကို ချမှတ်ခဲ့သည်။
၁၉၉၂ အောက်တိုဘာ ၂ စစ်အစိုးရကြေညာချက်မှတ် ၁၃/၉၂ ဖြင့် အမျိုးသားညီလာခံ ဦးတည်ချက် ၆ ရပ်ကို ချမှတ်ခဲ့သည်။
ပြည်ထောင်စုမပြိုကွဲရေး တိုင်းရင်းသားစည်းလုံးညီညွတ်မှု မပြိုကွဲရေး အချုပ်အခြာအာဏာ တည်တံ့ခိုင်မြဲရေး စစ်မှန်သော ပါတီစုံဒီမိုကရေစီစနစ် ပေါ်ထွန်းရေး နိုင်ငံတော်၌ တရားမျှတခြင်း၊ လွတ်လပ်ခြင်းနှင့် ညီမျှခြင်း တည်းဟူသော လောကပါလ တရားများ ပိုမိုထွန်းကားရေး အနာဂတ် နိုင်ငံတော်၏ အမျိုးသားနိုင်ငံရေး ဦးဆောင်မှုအခန်းကဏ္ဍတွင် တပ်မတော်က ပါဝင်ထမ်းဆောင်ရေး ၁၉၉၃ ဇန်နဝါရီ ၉ အမျိုးသားညီလာခံ ပထမဆုံးအစည်းအဝေးကို စတင်ကျင်းပခဲ့ပြီး ဦးတည်ချက် ၆ ရပ်ကို ကြေညာခဲ့သည်။